Ek plaas graag ook hier ‘n paar reaksies op die BAS 2016, voordat ek ‘n paar eie opmerkings maak oor die pad vorentoe:
Die Gereformeerde Kerke in Suid-Afrika bly maar net nog ‘n instansie wat diskrimineer op vele terreine in die samelewing. Die vrou is maar net een van hulle. Hulle sal nooit aanpas by die tye nie. Die vrou in die amp word in die Dopper kerk al bespreek van 1988 af. Waar het mens enige leiers gesien, wat langer as 28 jaar kan neem om ‘n duidelike sinvolle besluit tot vereniging van mense te neem? ‘n Besluit wat dwarsoor die wêreld reeds deur en deur bewys is dat vroue in ampte nie die einde van die wêreld is nie.
Die Gereformeerde Kerke in SA bly uiteindelik niks anders as ‘n klomp irrelevante uitgediende dinosaurusse, wat slegs ‘n sekere lot van die mensdom wil bevoordeel. Geen wonder die wêreld lag vir hulle nie.Hulle doen die mensdom geen guns om te bly verdeling veroorsaak tussen mense nie. Mag hulle einde vinnig kom, en hul lidmate besef dat hul eintlik net oor hul eie insecurities moet kom om die wêreld vierkant in die oë te kan kyk, sonder ‘n swaard van skuldgevoelens wat heeltyd oor hulle gehou word nie. – Ivan D. Faught